ፍቕርና ሃንደበታዊ'ዩ" ኣብነታዊት #5 'እታ ዝኸበረት ፍርያተይ ንቤት ጽሕፈት ፕሬዚደንት ከም ህያብ ሂበያ' ትዕግስቲ ደሳለኝ እብሃል። ኣብ ከተማ ባህርዳር ተወሊደ ዓብየ። ስድራይ ትሑት እቶት ስለ ዝነበሮም፡ ካብ ድክነት ንምውጻእን ስድራይ ንምሕጋዝን ብዙሕ ዓይነት ስራሕ'የ ሰሪሐ። ናብራይ ንምምሕያሽ፡ ጫማ ጸሪገ፣ ተሓጋጋዚት ኣውቲስታ [ፎተሪኖ] ኮይነ ሰሪሐ'የ፤ ማዕረ ደቂ ተባዕትዮ ኣሕዋተይ ዝረኸብኩዎ ስራሕ ንምስራሕ ብዙሕ ላዕልን ታሕትን ከይደ እየ። ጌና ቆልዓ ከለኹ ኣትሒዘ፡ ደቂ ተባዕትዮ ዝሰርሑዎ ስራሕ እናሰራሕኩ'የ ዓብየ። ናይ 9ይ ክፍሊ ትምህርተይ ኣቋሪጸ ተሓጋጋዚት መራሒ መከና ኣውቲስታ ኮይነ ንሰለስተ ዓመት ሰሪሐ። ደቂ ኣንስትዮ ጥራሕ ዘጓዓዕዛ ኣውቶቡሳት ካስተር ሰመኒያ፡ 'ደቂ ኣንስትዮ ኣይሓገዛንን' ማሕለኻ ዝበዝሖ ፖለቲካዊ ተሳትፎ ደቂ ኣንስትዮ ኢትዮጵያ ካብዚ ስራሕ ብዝረኸክዎ ገንዘብ፡ ስድራይ ሓጊዘ ከመሓድሮም ክኢለ፤ ሓፍተይ ድማ ናብ ቤት ትምህርቲ ክሰዳ በቒዐ። ተሓጋጋዚት መራሒ መኪና ኮይነ ኣብ ዝሰራሕኩሉ ግዘ፡ መሓዙተይ ዓው ኢለን ንምዝራብ ዝፈርሓሉ፣ ካብ ገዛ ንምውጻእ ዝስከፋሉ እዋን ስለ ዝነበረ፡ ናተይ ኣብዚ ስራሕ ምእታው ዕንቅጽና ተገይሩ ይቑጸር ነይሩ። ንዓይ ግን፡ መዓልታዊ ህወተይ ዝዕንገለሉ፣ መኣዲ ወላዲተይ ዝመልአሉን ሓፍተይ ዘምሃርኩሉን ስራሕ'ዩ ነይሩ። ተሓጋጋዚት መራሒ መኪና ኮይነ ንሰለስተ ዓመት እናሰራሕኩ፡ ሳልሳይ መዘወሪ ፍቓድ ኣውጺአ። ስለምንታይ መናድቕ ባቕዳድ ብስእሊ ደቂ ኣንስትዮ መሊኦም?
